James Rodríguez

James David Rodríguez Rubio (sündinud 12. juulil 1991 Cúcutas) on Colombia jalgpallur, kes mängib poolkaitsjana Brasiilia kõrgliiga klubis São Paulo ja Colombia jalgpallikoondises.

Varem on ta esindanud selliseid klubisid nagu Envigado, Banfield, Porto, Monaco, Madridi Real, Müncheni Bayern, Everton ja Olympiakós.

 Koondisekarjäär 
Esimese värava lõi ta rahvakoondise eest 2012. aasta 3. juunil 2014. aasta jalgpalli maailmameistrivõistluste valikmängus Peruu vastu.

2014. aasta maailmameistrivõistlustel oli ta kuue väravaga turniiri suurim väravakütt. Kaheksandikfinaalis Uruguay vastu löödud värav võitis FIFA Puskási auhinna, mis antakse aasta kõige ilusama värava eest."James Rodriguez beats Stephanie Roche for Puskas award". BBC Sport. 12. jaanuar 2015. Vaadatud 16.06.2016 Ta valiti ka turniiri sümboolsesse koosseisu.

2016. aasta Copa América Centenariol sai ta Colombia koondise kapteniks."Colombia 'can go far' at Copa America Centenario - Jose Pekerman". ESPN FC. 2. juuni 2016. Vaadatud 16.06.2016 Copa América Centenario esimeses alagrupimängus 3. juunil USA-ga lõi ta penaltist Colombia teise värava. Teisel poolajal oli ta sunnitud õlavigastuse tõttu mängust ära tulema."Kolumbia alistas Copa Americal USA". Postimees Sport. 4. juuni 2016. Vaadatud 16.06.2016 Ta naasis siiski juba teiseks mänguks Paraguayga, kus ta lõi ta taas Colombia teise värava."James on taas vormis ja vedas Kolumbia esimesena veerandfinaali". Soccernet.ee. 8. juuni 2016. Vaadatud 16.06.2016

2019. aasta Copa Américal valiti ta turniiri sümboolsesse koosseisu.

 Saavutused 
Klubid
Envigado
Categoría Primera B: 2007

Banfield
Primera División: Apertura 2009

Porto
 Primeira Liga: 2010–11, 2011–12, 2012–13
 Taça de Portugal: 2010–11
 Supertaça Cândido de Oliveira: 2010, 2011, 2012
 UEFA Euroopa Liiga: 2011–11

Madridi Real
 La Liga: 2016–17
 UEFA Meistrite Liiga: 2015–16, 2016–17
 Euroopa superkarikas: 2014, 2016
 Jalgpalliklubide maailmameistrivõistlused: 2014, 2016

Müncheni Bayern
 Bundesliga: 2017–18, 2018–19
 DFB-Pokal: 2018–19

 Viited 

 Välislingid 

 Jalgpalluri koduleht
 Profiil Madridi Reali kodulehel

Kategooria:Colombia jalgpallurid
Kategooria:FC Porto mängijad
Kategooria:AS Monaco FC jalgpallurid
Kategooria:Real Madrid CF mängijad
Kategooria:Müncheni Bayerni mängijad
Kategooria:Everton FC mängijad
Kategooria:PAE Olympiakósi jalgpallurid
Kategooria:Primeira Liga mängijad
Kategooria:Ligue 1 mängijad
Kategooria:La Liga mängijad
Kategooria:Bundesliga mängijad
Kategooria:Premier League'i mängijad
Kategooria:Sündinud 1991